ΕΣΩΤΕΡΙΚΗ ΣΥΜΦΩΝΙΑ για τη χρηματοδότηση και τη διαχείριση των ενισχύσεων της Κοινότητας (Υπεγράφη στις Βρυξέλλες στις 19 Φεβρουαρίου 1985) (86/126/ΕΟΚ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, η οποία καλείται στο εξής «συνθήκη», Εκτιμώντας: ότι η τρίτη σύμβαση ΑΚΕ-ΕΟΚ που υπογράφηκε στη Λομέ, στις 8 Δεκεμβρίου 1984, η οποία καλείται στο εξής «σύμβαση», καθόρισε σε 8 500 εκατομμύρια ECU το συνολικό ποσό των ενισχύσεων της Κοινότητας στα κράτη ΑΚΕ 7 ότι οι αντιπρόσωποι των κυβερνήσεων των κρατών μελών, συνελθόντες στα πλαίσια του Συμβουλίου, συμφώνησαν να καθορίσουν σε 100 εκατομμύρια ECU το ποσό των ενισχύσεων που θα καταβάλει το Ευρωπαϊκό Ταμείο Ανάπτυξης στις υπερπόντιες χώρες και εδάφη για τις οποίες ισχύουν οι διατάξεις του τέταρτου μέρους της συνθήκης, που καλούνται στο εξής «χώρες και εδάφη» 7 ότι προβλέπεται επίσης ότι η Ευρωπαϊκή Τράπεζα Επενδύσεων, η οποία καλείται στο εξής «Τράπεζα», θα καταβάλει στις χώρες και εδάφη 20 εκατομμύρια ECU από τους ίδιους πόρους της 7 ότι η ECU που χρησιμοποιείται για την εφαρμογή της παρούσας συμφωνίας ορίζεται στον κανονισμό (ΕΟΚ) αριθ. 2626/84 του Συμβουλίου της 15ης Σεπτεμβρίου 1984 περί τροποποιήσεως του άρθρου 1 του κανονισμού (ΕΟΚ) αριθ. 3180/78 περί τροποποιήσεως της αξίας της λογιστικής μονάδος που χρησιμοποιείται από το Ευρωπαϊκό Ταμείο Νομισματικής Συνεργασίας, ή, ενδεχομένως, σε μεταγενέστερο κανονισμό του Συμβουλίου που ορίζει τη σύνθεση της ECU 7 ότι, για τη θέση σε εφαρμογή της σύμβασης και της απόφασης που αφορά τις χώρες και εδάφη, η οποία καλείται στο εξής «απόφαση», πρέπει να συσταθεί ένα έκτο Ευρωπαϊκό Ταμείο Ανάπτυξης και να καθοριστεί ο τρόπος χρηματοδότησής του καθώς και οι συνεισφορές των κρατών μελών 7 ότι πρέπει να καθοριστούν οι κανόνες διαχείρισης της οικονομικής συνεργασίας, η διαδικασία προγραμματισμού, εξέτασης και έγκρισης των ενισχύσεων καθώς και ο τρόπος ελέγχου της χρησιμοποίησης των ενισχύσεων 7ότι πρέπει να συσταθεί μια επιτροπή αντιπροσώπων των κυβερνήσεων των κρατών μελών στην Επιτροπή και μια παρεμφερής επιτροπή στην Τράπεζα 7 ότι, για την εφαρμογή της σύμβασης και των αντίστοιχων διατάξεων της απόφασης, είναι σκόπιμο να εναρμονιστούν οι εργασίες της Επιτροπής και της Τράπεζας 7 ότι είναι, συνεπώς, επιθυμητό οι επιτροπές που έχουν συσταθεί στην Επιτροπή και στην Τράπεζα να έχουν, στο μέτρο του δυνατού, την ίδια σύνθεση 7 το ψήφισμα του Συμβουλίου της 5ης Ιουνίου 1984 για το συντονισμό των πολιτικών και των δράσεων συνεργασίας στα πλαίσια της Κοινότητας, Ύστερα από διαβουλεύσεις με την Επιτροπή, ΣΥΜΦΩΝΗΣΑΝ ΓΙΑ ΤΙΣ ΑΚΟΛΟΥΘΕΣ ΔΙΑΤΑΞΕΙΣ: ΚΕΦΑΛΑΙΟ Ι Άρθρο 1 1. Τα κράτη μέλη ιδρύουν Ευρωπαϊκό Ταμείο Ανάπτυξης (1985), το οποίο καλείται στο εξής «Ταμείο». 2. α) Το ποσό του Ταμείου ανέρχεται σε 7 500 εκατομμύρια ECU.β)Η κατανομή της συμμετοχής μεταξύ των συνεισφερόντων κρατών γίνεται σύμφωνα με το παράρτημα Ι, που αποτελεί αναπόσπαστο μέρος της παρούσας συμφωνίας.γ)Το Συμβούλιο, αποφασίζοντας με ομοφωνία, θεσπίζει την οριστική κατανομή των συνεισφορών μεταξύ των κρατών μελών σύμφωνα με τις κατευθυντήριες γραμμές που ορίζονται στο παράρτημα ΙΙ, που αποτελεί αναπόσπαστο μέρος της παρούσας συμφωνίας.δ)Η κατανομή που αναφέρεται στο στοιχείο γ) μπορεί να τροποποιηθεί με ομόφωνη απόφαση του Συμβουλίου στην περίπτωση προσχώρησης νέου κράτους στην Κοινότητα. Άρθρο 2 1. Το ποσό που αναφέρεται στο άρθρο 1 παράγραφος 2 στοιχείο α) κατανέμεται ως εξής:α) 7 400 εκατομμύρια ECU για τα κράτη ΑΚΕ, από τα οποία:4 860εκατομμύρια ECU υπό μορφή επιχορηγήσεων, 600εκατομμύρια ECU υπό μορφή ειδικών δανείων, 600εκατομμύρια ECU υπό μορφή επισφαλών κεφαλαίων, 925εκατομμύρια ECU υπό μορφή μεταφοράς κεφαλαίων δυνάμει του τρίτου μέρους τίτλος ΙΙ κεφάλαιο 1 της Σύμβασης, 415εκατομμύρια ECU υπό μορφή ειδικής χρηματικής διευκόλυνσης δυνάμει του τρίτου μέρους τίτλος ΙΙ κεφάλαιο 3 της Σύμβασης 7β)100 εκατομμύρια ECU στις χώρες και εδάφη, από τα οποία: i) 55 εκατομμύρια ECU υπό μορφή επιχορηγήσεων,25 εκατομμύρια ECU υπό μορφή ειδικών δανείων,15 εκατομμύρια ECU υπό μορφή επισφαλών κεφαλαίων, π.υ. υπό μορφή ειδικής χρηματικής διευκόλυνσης σύμφωνα με τις διατάξεις της απόφασης για τα μεταλλευτικά προϊόντα 7ii)5 εκατομμύρια ECU υπό μορφή μεταφοράς κεφαλαίων για τις χώρες και εδάφη σύμφωνα με τις διατάξεις της απόφασης για το σύστημα σταθεροποίησης των εσόδων από εξαγωγές. 2. Αν στη σύμβαση προσχωρήσει χώρα ή έδαφος που έγινε ανεξάρτητο, τα ποσά που αναφέρονται στην παράγραφο 1 στοιχείο β) i) μειώνονται και τα ποσά της παραγράφου 1 στοιχείο α) αυξάνονται αντίστοιχα με ομόφωνη απόφαση του Συμβουλίου ύστερα από πρόταση της Επιτροπής.Στην περίπτωση αυτή, η ενδιαφερόμενη χώρα εξακολουθεί να λαμβάνει τη βοήθεια που προβλέπεται στην παράγραφο 1 στοιχείο β) ii), σύμφωνα όμως με τους κανόνες διαχείρισης του τρίτου μέρους τίτλος ΙΙ κεφάλαιο 3 της σύμβασης. Άρθρο 3 Στο ποσό που καθορίζεται στο άρθρο 1 παράγραφος 2 στοιχείο α) προστίθενται δάνεια της Τράπεζας από τους ίδιους πόρους της, ποσού 1 120 εκατομμυρίων ECU, με τους όρους που η ίδια καθορίζει σύμφωνα με τις διατάξεις του καταστατικού της. Τα δάνεια αυτά διατίθενται ως εξής:α) για χρηματοδοτήσεις στα κράτη ΑΚΕ, ποσό 1 100 εκατομμυρίων ECU 7β)για χρηματοδοτήσεις στις χώρες και εδάφη, ποσό 20 εκατομμυρίων ECU. Άρθρο 4 Για τη χρηματοδότηση των επιδοτήσεων επιτοκίου που αναφέρονται στο άρθρο 196 της σύμβασης και στις αντίστοιχες διατάξεις της απόφασης, δεσμεύεται ποσό 210 εκατομμυρίων ECU κατ' ανώτατο όριο από τις επιχορηγήσεις που προβλέπονται στο άρθρο 2 παράγραφος 1 στοιχείο α) και στοιχείο β) i). Το τμήμα του ποσού αυτού το οποίο, στο τέλος της περιόδου χορήγησης των δανείων, δεν έχει αναληφθεί καθίσταται και πάλι διαθέσιμο ως επιχορήγηση. Μετά από πρόταση της Επιτροπής, η οποία συντάσσεται σε συμφωνία με την Τράπεζα, το Συμβούλιο μπορεί να αποφασίσει την αύξηση του προαναφερόμενου ανώτατου ορίου. Άρθρο 5 Όλες οι χρηματοδοτικές πράξεις υπέρ των κρατών ΑΚΕ και των χωρών και εδαφών κατ' εφαρμογή της Σύμβασης και απόφασης διενεργούνται σύμφωνα με τους όρους της παρούσας συμφωνίας και καταλογίζονται στο Ταμείο εκτός από τα δάνεια που χορηγεί η Τράπεζα από τους ίδιους πόρους της. Άρθρο 6 1. Μέσα σε ένα μήνα από την έναρξη ισχύος της Σύμβασης και, στη συνέχεια, πριν από την 1η Οκτωβρίου κάθε έτους, η Επιτροπή, λαμβάνοντας υπόψη τις προβλέψεις της Τράπεζας για τις πράξεις των οποίων έχει τη διαχείριση, συντάσσει και κοινοποιεί στο Συμβούλιο πίνακα των προβλεπόμενων αναλήψεων για κάθε οικονομικό έτος του προϋπολογισμού. 2. Με τους ίδιους όρους η Επιτροπή καθορίζει και κοινοποιεί στο Συμβούλιο κατάσταση των πληρωμών που προβλέπονται για το οικονομικό αυτό έτος. Με βάση αυτή την κατάσταση και λαμβάνοντας υπόψη τις ταμειακές ανάγκες, η Επιτροπή καταρτίζει χρονοδιάγραμμα προσκλήσεων για την καταβολή των συνεισφορών, το οποίο προσδιορίζει το ληξιπρόθεσμο αυτών 7 οι λεπτομέρειες καταβολής των συνεισφορών αυτών από τα κράτη μέλη καθορίζονται από τον δημοσιονομικό κανονισμό που αναφέρεται στο άρθρο 28. Η Επιτροπή υποβάλλει το χρονοδιάγραμμα αυτό στο Συμβούλιο, το οποίο αποφασίζει με την ειδική πλειοψηφία που προβλέπεται στο άρθρο 18 παράγραφος 4.Εάν οι συνεισφορές δεν επαρκούν για την αντιμετώπιση των πραγματικών αναγκών του Ταμείου για το εν λόγω οικονομικό έτος, η Επιτροπή υποβάλλει προτάσεις συμπληρωματικών καταβολών στο Συμβούλιο, το οποίο αποφασίζει, το ταχύτερο δυνατό, με την ειδική πλειοψηφία που προβλέπεται στο άρθρο 18 παράγραφος 4. 3. Η Επιτροπή παραιτείται εν όλω ή εν μέρει από την πρόσκληση για την καταβολή δόσης η οποία λήγει κατά τη διάρκεια ενός οικονομικού έτους, όταν τα διαθέσιμα ποσά επαρκούν για την κάλυψη των πληρωμών έως την επόμενη προθεσμία. 4. Μέχρι τη χρησιμοποίησή τους από την Επιτροπή για τη χρηματοδότηση των σχεδίων, προγραμμάτων δράσεων ή μεταφορών, που εγκρίνονται σύμφωνα με τους όρους των άρθρων 10 έως 21 και 26 και 27, τα ποσά των συνεισφορών που αναφέρονται στην παράγραφο 2 παραμένουν κατατε θειμένα σε ειδικούς λογαριασμούς που κάθε κράτος μέλος ανοίγει στο δημόσιο ταμείο του ή σε οργανισμούς που ορίζει σύμφωνα με τους όρους που προβλέπει ο χρηματοδοτικός κανονισμός του άρθρου 28. Άρθρο 7 1. Το ενδεχόμενο υπόλοιπο του Ταμείου χρησιμοποιείται, μέχρις ότου εξαντληθεί, σύμφωνα με τους ίδιους κανόνες που προβλέπονται στη Σύμβαση, την απόφαση και την παρούσα συμφωνία. 2. Κατά τη λήξη της ισχύος της παρούσας συμφωνίας, τα κράτη μέλη υποχρεούνται να καταβάλουν, σύμφωνα με τους όρους που προβλέπονται στο άρθρο 6, το τμήμα της συνεισφοράς τους το οποίο δεν έχουν ακόμη κληθεί να καταβάλουν. Άρθρο 8 1. Κατ' αναλογία του μεριδίου τους στο κεφάλαιο της Τράπεζας, τα κράτη μέλη αναλαμβάνουν την υποχρέωση, παραιτούμενα του δικαιώματος διζήσεως, να εγγυηθούν απέναντι στην Τράπεζα για όλες τις οικονομικές υποχρεώσεις των οφειλετών της, οι οποίες απορρέουν από συμβάσεις δανείων που έχει συνάψει η Τράπεζα από τους ίδιους πόρους της, κατ' εφαρμογή τόσο του άρθρου 194 της Σύμβασης και των αντίστοιχων διατάξεων της απόφασης όσο και, ενδεχομένως, του άρθρου 83 της Σύμβασης. 2. Η εγγύηση αυτή δεν υπερβαίνει το 75 % του συνολικού ποσού των πιστώσεων που χορηγεί η Τράπεζα για το σύνολο των συμβάσεων δανείων 7 ισχύει δε για την κάλυψη όλων των κινδύνων. 3. Για τις οικονομικές υποχρεώσεις δυνάμει του άρθρου 83 της Σύμβασης και με την επιφύλαξη της συνολικής εγγύησης που αναφέρεται στις παραγράφους 1 και 2, τα κράτη μέλη μπορούν, ύστερα από αίτηση της Τράπεζας και για συγκεκριμένες περιπτώσεις, να εγγυηθούν απέναντί της για ποσοστό μεγαλύτερο από 75 %, που μπορεί να ανέλθει μέχρι του 100 % των πιστώσεων που χορηγεί η Τράπεζα για τις αντίστοιχες συμβάσεις δανείων. 4. Οι υποχρεώσεις των κρατών μελών που απορρέουν από τις παραγράφους 1, 2 και 3 αποτελούν αντικείμενο εγγυητικών συμβάσεων μεταξύ κάθε κράτους μέλους και της Τράπεζας. Άρθρο 9 1. Οι πληρωμές που πραγματοποιούνται στην Τράπεζα στα πλαίσια των ειδικών δανείων, που έχουν χορηγηθεί στα κράτη ΑΚΕ και στις χώρες και εδάφη καθώς και στα γαλλικά υπερπόντια διαμερίσματα μετά την 1η Ιουνίου 1964, καθώς και το προϊόν και τα εισοδήματα από πράξεις επισφαλών κεφαλαίων, που πραγματοποιήθηκαν μετά την 1η Φεβρουαρίου 1971 υπέρ αυτών των κρατών, χωρών, εδαφών και διαμερισμάτων, πιστώνονται στα κράτη μέλη κατ' αναλογία των συνεισφορών τους στο Ταμείο από το οποίο προέρχονται τα ποσά αυτά, εκτός αν το Συμβούλιο αποφασίσει, με ομοφωνία και μετά από πρόταση της Επιτροπής, να τα αποθεματοποιήσει ή να τα χρησιμοποιήσει σε άλλες πράξεις.Οι προμήθειες που οφείλονται στην Τράπεζα για τη διαχείριση των δανείων και των πράξεων που αναφέρονται στο πρώτο εδάφιο αφαιρούνται εκ των προτέρων από τα ποσά αυτά. 2. Τα ποσά του άρθρου 2 παράγραφος 1 αυξάνονται κατά τα ενδεχόμενα λοιπά έσοδα του Ταμείου 7 με την επιφύλαξη του άρθρου 153 παράγραφος 2 της σύμβασης και ύστερα από πρόταση της Επιτροπής, το Συμβούλιο αποφασίζει, με την ειδική πλειοψηφία του άρθρου 18 παράγραφος 4, για τη διάθεση αυτών των ενδεχόμενων λοιπών εσόδων. ΚΕΦΑΛΑΙΟ ΙΙ Άρθρο 10 1. Με την επιφύλαξη των άρθρων 19, 20 και 21 και χωρίς να θίγονται οι αρμοδιότητες της Τράπεζας για τη διαχείριση ορισμένων μορφών βοήθειας, η διαχείριση του Ταμείου πραγματοποιείται από την Επιτροπή σύμφωνα με τις λεπτομέρειες που καθορίζονται στο δημοσιονομικό κανονισμό που αναφέρεται στο άρθρο 28. 2. Με την επιφύλαξη των άρθρων 22, 23 και 24, η διαχείριση των επισφαλών κεφαλαίων και των επιδοτήσεων επιτοκίου που χρηματοδοτούνται από τους πόρους του Ταμείου πραγματοποιείται από την Τράπεζα, για λογαριασμό της Κοινότητας, σύμφωνα με το καταστατικό της και σύμφωνα με τις λεπτομέρειες που καθορίζονται στον δημοσιονομικό κανονισμό που αναφέρεται στο άρθρο 28. Άρθρο 11 Η Επιτροπή μεριμνά για την εφαρμογή της πολιτικής ενισχύσεων που καθορίζει το Συμβούλιο καθώς και των γενικών κατευθύνσεων της οικονομικής και τεχνικής συνεργασίας που καθορίζει το Συμβούλιο Υπουργών ΑΚΕ-ΕΟΚ κατ' εφαρμογή του άρθρου 193 της Σύμβασης. Άρθρο 12 1. Η Επιτροπή και η Τράπεζα ανταλλάσσουν, περιοδικά, πληροφορίες για τις αιτήσεις χρηματοδότησης που τους υποβάλλονται καθώς και για τις προκαταρκτικές επαφές που είχαν, πριν από την υποβολή των αιτήσεων τους, με τις αρμόδιες αρχές των κρατών ΑΚΕ, των χωρών και εδαφών ή των άλλων δικαιούχων βοήθειας που προβλέπονται στο άρθρο 191 της Σύμβασης και στις αντίστοιχες διατάξεις της απόφασης. 2. Η Επιτροπή και η Τράπεζα ενημερώνονται αμοιβαία για την πρόοδο της εξέτασης των αιτήσεων χρηματοδότησης. Ανταλλάσσουν κάθε είδους γενική πληροφορία που προωθεί την εναρμόνιση των διαδικασιών διαχείρισης και την αξιολόγηση των αιτήσεων. Άρθρο 13 1. Η Επιτροπή εξετάζει τα σχέδια και προγράμματα δράσεων που, κατ' εφαρμογή του άρθρου 197 της Σύμβασης και των αντίστοιχων διατάξεων της απόφασης, μπορούν να χρηματοδοτηθούν με επιχορηγήσεις ή με ειδικά δάνεια από τους πόρους του Ταμείου. Η Επιτροπή εξετάζει επίσης τις αιτήσεις μεταφοράς που υποβάλλονται κατ' εφαρμογή του τρίτου μέρους τίτλος ΙΙ κεφάλαιο 1 της Σύμβασης και των αντίστοιχων διατάξεων της απόφασης, καθώς και τα σχέδια και προγράμματα δράσεων που μπορούν να τύχουν ειδικής χρηματοδοτικής διευκόλυνσης κατ' εφαρμογή του τρίτου μέρους τίτλος ΙΙ κεφάλαιο 3 της Σύμβασης. 2. Η Τράπεζα εξετάζει τα σχέδια και προγράμματα δράσεων που, κατ' εφαρμογή του καταστατικού της και του άρθρου 197 της Σύμβασης και των αντίστοιχων διατάξεων της απόφασης, μπορούν να χρηματοδοτηθούν με δάνεια από τους ιδίους πόρους της, με επιδότηση επιτοκίου ή όχι, ή με επισφαλή κεφάλαια. 3. Τα σχέδια και προγράμματα δράσεων που υπάγονται στον βιομηχανικό, γεωργοβιομηχανικό, εξορυκτικό και τουριστικό τομέα καθώς και τα σχέδια και προγράμματα δράσεων σχετικά με την παραγωγή ενέργειας, μεταφορές και τηλεπικοινωνίες που συνδέονται με τους τομείς αυτούς, υποβάλλονται στην Τράπεζα, η οποία εξετάζει εάν μπορούν να τύχουν μιας από τις μορφές βοήθειας που διαχειρίζεται. 4. Εάν από την εξέταση του σχεδίου ή προγράμματος δράσης από την Επιτροπή ή την Τράπεζα προκύπτει ότι δεν είναι δυνατή η χρηματοδότησή του με μία από τις μορφές βοήθειας που διαχειρίζονται αντίστοιχα, κάθε όργανο διαβιβάζει αυτές τις αιτήσεις στο άλλο αφού ενημερώσει τον πιθανό δικαιούχο. Άρθρο 14 1. Με την επιφύλαξη της γενικής εντολής που η Τράπεζα λαμβάνει από την Κοινότητα για την κάλυψη του κεφαλαίου και των τόκων των ειδικών δανείων και των ενεργειών στα πλαίσια της ειδικής χρηματοδοτικής διευκόλυνσης, η Επιτροπή αναλαμβάνει, για λογαριασμό της Κοινότητας, τη χρηματοοικονομική εκτέλεση των ενεργειών που χρηματοδοτούνται από τους πόρους του Ταμείου με τη μορφή επιχορηγήσεων, ειδικών δανείων, μεταφορών ή ειδικής χρηματοδοτικής διευκόλυνσης 7 η Επιτροπή πραγματοποιεί τις πληρωμές σύμφωνα με τον δημοσιονομικό κανονισμό που αναφέρεται στο άρθρο 28. 2. Η Τράπεζα αναλαμβάνει, για λογαριασμό της Κοινότητας, τη χρηματοοικονομική εκτέλεση των ενεργειών που χρηματοδοτούνται από τους πόρους του Ταμείου με τη μορφή επισφαλών κεφαλαίων. Σ' αυτό το πλαίσιο, η Τράπεζα ενεργεί για λογαριασμό και με ευθύνη της Κοινότητας, στην οποία περιέχονται όλα τα προκύπτοντα δικαιώματα, και ιδίως τα δικαιώματα του δανειστή ή του κυρίου. 3. Η Τράπεζα αναλαμβάνει τη χρηματοοικονομική εκτέλεση των ενεργειών που χρηματοδοτούνται με δάνεια από τους ίδιους πόρους της και συνδυάζονται με επιδότηση επιτοκίου από τους πόρους του Ταμείου. Άρθρο 15 1. Προκειμένου να εξασφαλιστεί η συνοχή των δράσεων συνεργασίας και να βελτιωθεί ο συμπληρωματικός τους χαρακτήρας σε σχέση με τις διμερείς ενισχύσεις των κρατών μελών, η Επιτροπή κοινοποιεί τακτικά και έγκαιρα στα κράτη μέλη τα δελτία ταυτότητας των σχεδίων που πρόκειται να εξεταστούν.2. Τα κράτη μέλη, από την πλευρά τους, κοινοποιούν έγκαιρα στην Επιτροπή, περιοδικά ενημερωμένη, κατάσταση των αναπτυξιακών ενισχύσεων που σκοπεύουν να χορηγήσουν. 3. Τα κράτη μέλη και η Επιτροπή κοινοποιούν επίσης, αμοιβαία, τα στοιχεία που διαθέτουν σχετικά με τις λοιπές διμερείς, περιφερειακές και πολυμερείς ενισχύσεις που χορηγούνται ή προβλέπεται να χορηγηθούν στα κράτη ΑΚΕ. 4. Η Τράπεζα ενημερώνει τακτικά, εμπιστευτικά και ονομαστικά τους αντιπροσώπους των κρατών μελών και της Επιτροπής για τα σχέδια υπέρ των κρατών ΑΚΕ που σκοπεύει να εξετάσει. Άρθρο 16 1. Ο προγραμματισμός που προβλέπεται στο άρθρο 215 της σύμβασης πραγματοποιείται σε κάθε κράτος ΑΚΕ με την ευθύνη της Επιτροπής. 2. Για την προετοιμασία του προγραμματισμού αυτού, η Επιτροπή, σε συνεννόηση με τα κράτη μέλη, ιδίως με όσα εκπροσωπούνται επιτόπου, και σε συνεργασία με την Τράπεζα, αναλύει την οικονομική κατάσταση κάθε κράτους ΑΚΕ προκειμένου, λαμβάνοντας υπόψη τις εφαρμοζόμενες τομεακές πολιτικές και τα αποτελέσματα που έχουν επιτευχθεί με βάση τα μέσα που έχουν χρησιμοποιηθεί, να εντοπίσει τα εμπόδια ανάπτυξης και να αξιολογήσει τις αλλαγές κατευθύνσεων που θεωρούνται αναγκαίες.Η ανάλυση αυτή αφορά τους τομείς στους οποίους η Κοινότητα επεμβαίνει ιδιαίτερα και για τους οποίους είναι πιθανόν να ζητηθεί η κοινοτική βοήθεια, λαμβάνοντας υπόψη τις αλληλεξαρτήσεις που υφίστανται μεταξύ των διαφόρων τομέων και με βάση τη διεξοδική αξιολόγηση των προηγούμενων κοινοτικών ενισχύσεων καθώς και των συμπερασμάτων που συνήχθησαν. Άρθρο 17 1. Για την εφαρμογή του άρθρου 215 της σύμβασης, πραγματοποιούνται αποστολές προγραμματισμού σε κάθε κράτος ΑΚΕ, υπό την ευθύνη της Επιτροπής και με τη συμμετοχή της Τράπεζας, προκειμένου να καταρτισθεί το ενδεικτικό πρόγραμμα κοινοτικής ενίσχυσης. 2. Πριν από την πραγματοποίηση των αποστολών προγραμματισμού, η Επιτροπή, σε συνεργασία με την Τράπεζα, επεξεργάζεται ένα συνοπτικό έγγραφο κατά χώρα, το οποίο περιέχει τα συμπεράσματα της προετοιμασίας του προγραμματισμού και αναλύει τους τομείς στους οποίους προτείνεται να συγκεντρωθούν οι κοινοτικές ενισχύσεις. Με βάση το έγγραφο αυτό πραγματοποιείται ανταλλαγή απόψεων μεταξύ των εκπροσώπων των κρατών μελών, της Επιτροπής και της Τράπεζας προκειμένου να αξιολογηθεί το γενικό πλαίσιο της συνεργασίας της Κοινότητας με κάθε κράτος ΑΚΕ και να εξασφαλισθεί, στο μέτρο του δυνατού, η συνοχή και ο συμπληρωματικός χαρακτήρας της κοινοτικής βοήθειας σε σχέση με τη βοήθεια των κρατών μελών. 3. Μετά τις αποστολές προγραμματισμού που πραγματοποιούνται στα κράτη ΑΚΕ από την Επιτροπή και την Τράπεζα, το ενδεικτικό πρόγραμμα κοινοτικής ενίσχυσης για κάθε κράτος ΑΚΕ διαβιβάζεται στα κράτη μέλη, με σκοπό να καταστεί δυνατή η ανταλλαγή απόψεων μεταξύ των αντιπροσώπων των κρατών μελών, της Επιτροπής και της Τράπεζας. Αυτή η ανταλλαγή απόψεων πραγματοποιείται εάν ζητηθεί από την Επιτροπή ή από ένα ή περισσότερα κράτη μέλη. 4. Εάν παραστεί ανάγκη, και τουλάχιστον μια φορά κατά τη διάρκεια της περιόδου που καλύπτει η Σύμβαση, οι αντιπρόσωποι των κρατών μελών, της Επιτροπής και της Τράπεζας εξετάζουν την πρόοδο της εκτέλεσης των ενδεικτικών προγραμμάτων καθώς και τις τροποποιήσεις που ζητούν τα ενδιαφερόμενα κράτη ΑΚΕ. 5. Οι ανταλλαγές απόψεων που αναφέρονται στις παραγράφους 2 και 3 και η εξέταση που αναφέρεται στην παράγραφο 4 πραγματοποιούνται στα πλαίσια Επιτροπής Προγραμματισμού που αποτελείται από αντιπροσώπους των κρατών μελών και της Τράπεζας και προεδρεύεται από αντιπρόσωπο της Επιτροπής.Η Επιτροπή Προγραμματισμού επιλαμβάνεται επίσης των γενικών κατευθύνσεων που μελετώνται για την εφαρμογή της περιφερειακής συνεργασίας. Άρθρο 18 1. Ιδρύεται, στην Επιτροπή, επιτροπή που αποτελείται από αντιπροσώπους των κυβερνήσεων των κρατών μελών, η οποία καλείται στο εξής «Επιτροπή του ΕΤΑ».Η Επιτροπή του ΕΤΑ προεδρεύεται από έναν αντιπρόσωπο της Επιτροπής. Η Επιτροπή αναλαμβάνει και τη γραμματεία της.Στις εργασίες της συμμετέχει και αντιπρόσωπος της Τράπεζας. 2. Το Συμβούλιο, αποφασίζοντας με ομοφωνία, ψηφίζει τον εσωτερικό κανονισμό της Επιτροπής του ΕΤΑ. 3. Προσωρινά και μέχρι τη λήψη απόφασης δυνάμει της παραγράφου 5 πρώτο εδάφιο, οι ψήφοι των κρατών μελών στα πλαίσια της επιτροπής του ΕΤΑ σταθμίζονται ως εξής:Βέλγιο6 Δανία3 Ομοσπονδιακή Δημοκρατία της Γερμανίας27 Ελλάδα2 Γαλλία24 Ιρλανδία2 Ιταλία13 Λουξεμβούργο1 Κάτω Χώρες8 Ηνωμένο Βασίλειο17 4. Η Επιτροπή του ΕΤΑ αποφασίζει με ειδική πλειοψηφία 70 ψήφων. 5. Στην περίπτωση που αναφέρεται στο άρθρο 1 παράγραφος 2 στοιχείο γ), η στάθμιση που προβλέπεται στην παράγραφο 3 και, ενδεχομένως, η ειδική πλειοψηφία που αναφέρεται στην παράγραφο 4 τροποποιούνται με ομόφωνη απόφαση του Συμβουλίου.Στην περίπτωση που αναφέρεται στο άρθρο 1 παράγραφος 2 στοιχείο δ), η στάθμιση που προβλέπεται στην παράγραφο 3 καθώς και η ειδική πλειοψηφία που αναφέρεται στην παράγραφο 4 μπορούν να τροποποιηθούν με ομόφωνη απόφαση του Συμβουλίου. Άρθρο 19 1. Η Επιτροπή του ΕΤΑ γνωμοδοτεί για τις προτάσεις χρηματοδότησης που της υποβάλλει η Επιτροπή προκειμένου για σχέδια ή προγράμματα δράσης τα οποία προκειται να τύχουν επιχορηγήσεων ειδικών δανείων ή ειδικής χρηματοδοτικής διευκόλυνσης. Οι προτάσεις αυτές τροποποιούνται, ενδεχομένως, προκειμένου να ληφθούν υπόψη οι παρατηρήσεις τού ή των ενδιαφερομένων κρατών ΑΚΕ. 2. Στις προτάσεις χρηματοδότησης περιγράφεται ιδίως η κατάσταση των σχεδίων ή προγραμμάτων δράσης στα πλαίσια των αναπτυξιακών προοπτικών τής ή των ενδιαφερομένων χωρών καθώς και η αντιστοιχία τους με τις τομεακές πολιτικές που υποστηρίζονται από την Κοινότητα. Επισημαίνεται το πώς χρησιμοποιήθηκαν στις χώρες αυτές προηγούμενες ενισχύσεις της Κοινότητας στον ίδιο τομέα 7 επισυνάπτονται, εφόσον υπάρχουν, εκτιμήσεις κατά σχέδιο σχετικά με τον εν λόγω τομέα. Άρθρο 20 1. Εάν η Επιτροπή του ΕΤΑ ζητήσει ουσιώδεις τροποποιήσεις μιας πρότασης χρηματοδότησης ή εάν δεν υπάρξει ευνοϊκή γνωμοδότηση για την πρόταση αυτή, η Επιτροπή διαβουλεύεται με τους αντιπροσώπους τού ή των ενδιαφερομένων κρατών ΑΚΕ.Μετά τη διαβούλευση, η Επιτροπή ανακοινώνει, κατά την επόμενη συνεδρίαση της Επιτροπής του ΕΤΑ, τα αποτελέσματά της στα κράτη μέλη. 2. Μετά τη διαβούλευση της παραγράφου 1, η Επιτροπή μπορεί να υποβάλει αναθεωρημένη ή συμπληρωμένη πρόταση χρηματοδότησης, στην Επιτροπή του ΕΤΑ σε μία από τις επόμενες συνεδριάσεις της. 3. Εάν η Επιτροπή του ΕΤΑ επιβεβαιώσει την άρνηση ευνοϊκής γνωμοδότησης, η Επιτροπή ενημερώνει το ή τα ενδιαφερόμενα κράτη ΑΚΕ, που μπορούν να ζητήσουν:- είτε τη συζήτηση του προβλήματος στα πλαίσια της Υπουργικής Επιτροπής ΑΚΕ-ΕΟΚ που αναφέρεται στο άρθρο 193 της σύμβασης, και η οποία στο εξής ονομάζεται «Επιτροπή του Άρθρου 193»,-είτε ακρόαση από τα όργανα λήψης αποφάσεων της Κοινότητας, υπό τους όρους που προβλέπονται στο άρθρο 21 παράγραφος 2. Άρθρο 21 1. Οι προτάσεις χρηματοδότησης, συνοδευόμενες από τη γνωμοδότηση της Επιτροπής του ΕΤΑ, υποβάλλονται στην Επιτροπή για τη λήψη απόφασης. 2. Εάν η γνωμοδότηση της Επιτροπής του ΕΤΑ δεν είναι ευνοϊκή ή αν η Επιτροπή αποφασίσει να παρεκκλίνει από τη γνωμοδότηση της επιτροπής, οφείλει είτει να αποσύρει την πρόταση χρηματοδότησης είτε να προσφύγει το ταχύτερο στο Συμβούλιο, το οποίο αποφασίζει με τους ίδιους όρους ψηφοφορίας όπως και η Επιτροπή του ΕΤΑ.Στην τελευταία αυτή περίπτωση, το ενδιαφερόμενο κράτος ΑΚΕ μπορεί, αν δεν έχει αποφασίσει να προσφύγει στην Επιτροπή του Άρθρου 193, να διαβιβάσει στο Συμβούλιο, σύμφωνα με το άρθρο 220 παράγραφος 7 της Σύμβασης, κάθε στοιχείο το οποίο κρίνει αναγκαίο για τη συμπλή- ρωση της ενημέρωσής του πριν την τελική απόφαση και να ζητήσει ακρόαση από τον πρόεδρο και τα μέλη του Συμβουλίου. 3. Εκτός εξαιρετικών περιστάσεων, η οριστική απόφαση της Κοινότητας λαμβάνεται μέσα σε ανώτατη προθεσμία τεσσάρων μηνών από τη στιγμή της διαβίβασης της πρότασης χρηματοδότησης στο ή στα κράτη ΑΚΕ. 4. Η Επιτροπή ενημερώνει τακτικά την Επιτροπή του ΕΤΑ για όλες τις αιτήσεις χρηματοδότησης που της υποβάλλουν επίσημα ένα ή περισσότερα κράτη ΑΚΕ ανεξάρτητα από το εάν οι αιτήσεις αυτές γίνονται ή όχι δεκτές από τις υπηρεσίες της. Άρθρο 22 1. Ιδρύεται στην Τράπεζα επιτροπή που αποτελείται από εκπροσώπους των κυβερνήσεων των κρατών μελών, η οποία καλείται στο εξής «Επιτροπή του Άρθρου 22».Η Επιτροπή του Άρθρου 22 προεδρεύεται από τον αντιπρόσωπο του κράτους μέλους που ασκεί την προεδρία του Συμβουλίου των Διοικητών της Τράπεζας 7 η γραμματεία της εξασφαλίζεται από την Τράπεζα.Στις εργασίες της συμμετέχει ένας αντιπρόσωπος της Επιτροπής. 2. Το Συμβούλιο εκδίδει, με ομοφωνία, τον εσωτερικό κανονισμό της Επιτροπής του Άρθρου 22.3. Η στάθμιση των ψήφων των κρατών μελών και η ειδική πλειοψηφία που εφαρμόζονται στην Επιτροπή του Άρθρου 22 είναι αυτές που προκύπτουν από την εφαρμογή του άρθρου 18 παράγραφοι 3, 4 και 5. Άρθρο 23 1. Η Επιτροπή του Άρθρου 22 γνωμοδοτεί για τις αιτήσεις δανείων με επιδότηση επιτοκίου καθώς και για τις προτάσεις χρηματοδότησης με επισφαλή κεφάλαια, που της υποβάλλει η Τράπεζα.Ο αντιπρόσωπος της Επιτροπής μπορεί να παρουσιάσει σε συνεδρίαση τη θέση της για τις προτάσεις αυτές. Η θέση αυτή αφορά το αν τα σχέδια συμφωνούν με την πολιτική αναπτυξιακής βοήθειας της Κοινότητας, με τους στόχους της οικονομικής και τεχνικής συνεργασίας που καθορίζονται στη Σύμβαση και με τις γενικές κατευθύνσεις που θεσπίζει το Συμβούλιο των Υπουργών ΑΚΕ-ΕΟΚ.Η Τράπεζα ενημερώνει επίσης την Επιτροπή του Άρθρου 22 για τα δάνεια χωρίς επιδότηση επιτοκίου που σκοπεύει να χορηγήσει στον πετρελαϊκό τομέα. 2. Στο έγγραφο που υποβάλλει η Τράπεζα στην Επιτροπή του Άρθρου 22 εκτίθεται ιδίως η κατάσταση του σχεδίου στα πλαίσια των αναπτυξιακών προοπτικών τής ή των ενδιαφερομένων χωρών και επισημαίνεται, ενδεχομένως, η κατάσταση των επιστρεπτέων ενισχύσεων που έχει χορηγήσει η Κοινότητα και των μεριδίων που έχει αποκτήσει, καθώς και ο τρόπος με τον οποίο χρησιμοποιήθηκαν οι προηγούμενες ενισχύσεις που έχουν χορηγηθεί στον ίδιο τομέα 7 επισυνάπτονται, εφόσον υπάρχουν, οι αξιολογήσεις κάθε σχεδίου σχετικά με τον εν λόγω τομέα. 3. Όταν η Επιτροπή του Άρθρου 22 διατυπώνει ευνοϊκή γνώμη για αίτηση δανείου με επιδότηση επιτοκίου, η αίτηση, συνοδευόμενη από την αιτιολογημένη γνώμη της επιτροπής και ενδεχομένως από την εκτίμηση του αντιπροσώπου της Επιτροπής, υποβάλλεται στο Διοικητικό Συμβούλιο της Τράπεζας, το οποίο αποφασίζει σύμφωνα με τις διατάξεις του καταστατικού της.Εάν η Επιτροπή του Άρθρου 22 δεν γνωμοδοτήσει ευνοϊκά, η Τράπεζα ή αποσύρει την αίτηση ή αποφασίζει να τη διατηρήσει. Στην τελευταία αυτή περίπτωση, η αίτηση, συνοδευόμενη από την αιτιολογημένη γνώμη της επιτροπής και, ενδεχομένως, την αξιολόγηση του αντιπροσώπου της Επιτροπής, υποβάλλεται για τη λήψη απόφασης στο Διοικητικό Συμβούλιο της Τράπεζας, το οποίο αποφασίζει σύμφωνα με τις διατάξεις του καταστατικού της Τράπεζας. 4. Όταν η Επιτροπή του Άρθρου 22 διατυπώνει ευνοϊκή γνώμη για πρόταση χρηματοδότησης με επισφαλή κεφάλαια, η πρόταση αυτή υποβάλλεται για τη λήψη απόφασης στο Διοικητικό Συμβούλιο της Τράπεζας, το οποίο αποφασίζει σύμφωνα με τις διατάξεις του καταστατικού της Τράπεζας. Εάν η Επιτροπή του Άρθρου 22 δεν γνωμοδοτήσει ευνοϊκά, η Τράπεζα, σύμφωνα με το άρθρο 220 της Σύμβασης, και ιδίως με τις παραγράφους 5, 6 και 7 του άρθρου αυτού, ενημερώνει τους αντιπροσώπους τού ή των ενδιαφερομένων κρατών ΑΚΕ τα οποία μπορούν:- είτε να ζητήσουν να συζητηθεί το πρόβλημα στα πλαίσια της Επιτροπής του Άρθρου 193,-είτε να ζητήσουν ακρόαση από το αρμόδιο όργανο της Τράπεζας. Μετά την ακρόαση αυτή, η Τράπεζα μπορεί μέσα στις προθεσμίες που προβλέπονται στην παράγραφο 8 του άρθρου 220 της Σύμβασης:- είτε να αποφασίσει να μη δώσει συνέχεια στην πρόταση αυτή,-είτε να ζητήσει από το κράτος μέλος που ασκεί την προεδρία της Επιτροπής του Άρθρου 22 να προσφύγει το ταχύτερο στο Συμβούλιο. Στην τελευταία αυτή περίπτωση, η πρόταση υποβάλλεται στο Συμβούλιο συνοδευόμενη από τη γνωμοδότηση της Επιτροπής του Άρθρου 22 και, ενδεχομένως, από την αξιολόγηση του αντιπροσώπου της Επιτροπής καθώς και από κάθε στοιχείο που το ενδιαφερόμενο κράτος ΑΚΕ κρίνει ότι πρέπει να δοθεί προκειμένου να συμπληρωθεί η ενημέρωση του Συμβουλίου.Το Συμβούλιο αποφασίζει με τους ίδιους όρους ψηφοφορίας όπως και η Επιτροπή του Άρθρου 22.Αν το Συμβούλιο επιβεβαιώσει τη θέση που έχει λάβει η Επιτροπή του Άρθρου 22, η Τράπεζα αποσύρει την πρότασή της.Αν, αντίθετα, το Συμβούλιο αποφανθεί υπέρ της πρότασης της Τράπεζας, αυτή θέτει σε εφαρμογή τις διαδικασίες που προβλέπει το καταστατικό της. Άρθρο 24 Με την επιφύλαξη των προσαρμογών που απαιτούνται για να ληφθεί υπόψη η φύση των χρηματοδοτούμενων ενεργειών και των διαδικασιών που προβλέπονται από το καταστατικό της, η Τράπεζα ενημερώνει τακτικά την Επιτροπή του Άρθρου 22 για όλες τις αιτήσεις χρηματοδότησης που της έχουν υποβληθεί επίσημα, ανεξάρτητα από το αν έχουν γίνει δεκτές από τις υπηρεσίες της ή όχι. Άρθρο 25 1. Η Επιτροπή και η Τράπεζα ελέγχουν, η καθεμία στο μέτρο που την αφορά, τους όρους με τους οποίους χρησιμοποιούνται οι ενισχύσεις της Κοινότητας, τις οποίες διαχειρίζονται, από τα κράτη ΑΚΕ, τις χώρες και εδάφη ή τους άλλους ενδεχόμενους δικαιούχους. 2. Η Επιτροπή και η Τράπεζα ελέγχουν επίσης, η καθεμία στο μέτρο που την αφορά και σε στενή συνεργασία με τις αρμόδιες αρχές τής η των ενδιαφερόμενων χωρών, τους όρους υπό τους οποίους χρησιμοποιούνται από τους δικαιούχους τα έργα που έχουν χρηματοδοτηθεί με τις κοινοτικές ενισχύσεις.3. Κατά τους ελέγχους που προβλέπονται στις παραγράφους 1 και 2, η Επιτροπή και η Τράπεζα εξετάζουν σε ποιο βαθμό έχουν επιτευχθεί οι στόχοι που αναφέρονται στα άρθρα 185 και 186 της Σύμβασης και στις αντίστοιχες διατάξεις της απόφασης. 4. Η Επιτροπή και η Τράπεζα ενημερώνουν το Συμβούλιο, τουλάχιστον μία φορά το χρόνο, για την τήρηση των όρων που προβλέπονται στις παραγράφους 1, 2 και 3. Η έκθεση της Επιτροπής και της Τράπεζας περιλαμβάνει επίσης αξιολόγηση των επιπτώσεων της κοινοτικής βοήθειας στην οικονομική και κοινωνική ανάπτυξη των δικαιούχων χωρών.Το Συμβούλιο, αποφασίζοντας με την ειδική πλειοψηφία που προβλέπεται στο άρθρο 18 παράγραφος 4, λαμβάνει τα αναγκαία μέτρα. 5. Το Συμβούλιο ενημερώνεται περιοδικά, από την Επιτροπή και την Τράπεζα, για το αποτέλεσμα των εργασιών που πραγματοποιήθηκαν σχετικά με την αξιολόγηση των έργων που διεξάγονται ή έχουν ολοκληρωθεί, και ιδίως σε σχέση με τους επιδιωκόμενους αναπτυξιακούς στόχους. ΚΕΦΑΛΑΙΟ ΙΙΙ Άρθρο 26 1. Για τις μεταφορές που προβλέπονται στα άρθρα 157 και 167 της Σύμβασης και στις αντίστοιχες διατάξεις της απόφασης καθώς και για τις συνεισφορές για την ανασύσταση των πόρων που αναφέρονται στο άρθρο 172 της σύμβασης και στις αντίστοιχες διατάξεις της απόφασης, τα ποσά εκφράζονται σε ECU. 2. Οι πληρωμές πραγματοποιούνται στο νόμισμα ενός ή περισσοτέρων κρατών μελών, που επιλέγεται από την Επιτροπή ύστερα από διαβουλεύσεις με το κράτος ΑΚΕ ή τις αρμόδιες αρχές των χωρών και εδαφών. Άρθρο 27 1. Η Επιτροπή συντάσσει κάθε χρόνο, προς ενημέρωση των κρατών μελών, ανακεφαλαιωτική έκθεση για τη λειτουργία του συστήματος σταθεροποίησης των εσόδων από εξαγωγές και τη χρησιμοποίηση από τα κράτη ΑΚΕ των μεταφερόμενων κεφαλαίων.Στην έκθεση αυτή αναλύονται ιδίως οι επιπτώσεις των μεταφορών αυτών στην ανάπτυξη των τομέων για τους οποίους διατίθενται. 2. Η παράγραφος 1 εφαρμόζεται επίσης και για τις χώρες και εδάφη. ΚΕΦΑΛΑΙΟ IV Άρθρο 28 Οι διατάξεις εφαρμογής της παρούσας συμφωνίας περιλαμβάνονται στον δημοσιονομικό κανονισμό που εκδίδεται, μόλις τεθεί σε ισχύ η Σύμβαση, από το Συμβούλιο, με την ειδική πλειοψηφία του άρθρου 18 παράγραφος 4, με βάση σχέδιο της Επιτροπής και αφού ζητηθεί η γνώμη της Τράπεζας, για τις διατάξεις που την αφορούν, καθώς και του Ελεγκτικού Συνεδρίου που ιδρύθηκε με το άρθρο 206 της συνθήκης. Άρθρο 29 1. Με το κλείσιμο κάθε οικονομικού έτους, η Επιτροπή εγκρίνει τον απολογισμό καθώς και τον ισολογισμό του Ταμείου. 2. Με την επιφύλαξη της παραγράφου 4, το Ελεγκτικό Συνέδριο που ιδρύθηκε με το άρθρο 206 της συνθήκης ασκεί επίσης τις εξουσίες του όσον αφορά τις εργασίες του Ταμείου. Οι προϋποθέσεις υπό τις οποίες το Ελεγκτικό Συνέδριο ασκεί τις εξουσίες του καθορίζονται στον δημοσιονομικό κανονισμό του άρθρου 28. 3. Η Συνέλευση, ύστερα από σύσταση του Συμβουλίου, που αποφασίζει με την ειδική πλειοψηφία που προβλέπεται στο άρθρο 18 παράγραφος 4, απαλλάσσει την Επιτροπή για την οικονομική διαχείριση του Ταμείου. 4. Οι ενέργειες που χρηματοδοτούνται από τους πόρους του Ταμείου που διαχειρίζεται η Τράπεζα αποτελούν αντικείμενο των διαδικασιών ελέγχου και απαλλαγής που προβλέπονται από το καταστατικό της Τράπεζας για το σύνολο των δραστηριοτήτων της. Η Τράπεζα υποβάλλει κάθε χρόνο στην Επιτροπή και το Συμβούλιο έκθεση για την εκτέλεση των ενεργειών που χρηματοδοτούνται από τους πόρους του Ταμείου τους οποίους διαχειρίζεται. 5. Η Επιτροπή καταρτίζει, σε συμφωνία με την Τράπεζα, κατάλογο των πληροφοριών που λαμβάνει από την Τράπεζα, περιοδικά, προκειμένου να καθίσταται δυνατή η αξιολόγηση των συνθηκών υπό τις οποίες η Τράπεζα εκτελεί την εντολή της και να προωθηθεί στενή συνεργασία μεταξύ της Επιτροπής και της Τράπεζας. Άρθρο 30 1. Η διαχείριση του υπολοίπου του Ταμείου που ιδρύθηκε με την εσωτερική συμφωνία του 1969 για τη χρηματοδότηση και τη διαχείριση των ενισχύσεων της Κοινότητας εξακολουθεί να γίνεται σύμφωνα με τους όρους που προβλέπονται στην εν λόγω συμφωνία και στους κανόνες που ίσχυαν στις 31 Ιανουαρίου 1975.Η διαχείριση του υπολοίπου του Ταμείου που ιδρύθηκε με την εσωτερική συμφωνία του 1979 για τη χρηματοδότηση και τη διαχείριση των ενισχύσεων της Κοινότητας εξακολουθεί να γίνεται σύμφωνα με τους όρους που προβλέπονται στην εν λόγω συμφωνία και στους κανόνες που ίσχυαν την 1η Μαρτίου 1980.Η διαχείριση του υπολοίπου του Ταμείου που ιδρύθηκε με την εσωτερική συμφωνία του 1979 για τη χρηματοδότηση και τη διαχείριση των ενισχύσεων της Κοινότητας εξακολουθεί να γίνεται με τους όρους που προβλέπονται στην εν λόγω συμφωνία και στους κανόνες που ισχύουν στις 28 Φεβουαρίου 1985. 2. Σε περίπτωση που η έλλειψη πόρων εξαιτίας της εξάντλησης του υπολοίπου θα έθετε σε κίνδυνο την επιτυχή ολοκλήρωση των σχεδίων που χρηματοδοτούνται από τα Ταμεία που αναφέρονται στην παράγραφο 1, η Επιτροπή μπορεί να υποβάλει συμπληρωματικές προτάσεις χρηματοδότησης σύμφωνα με τους όρους του άρθρου 19. Άρθρο 31 1. Η παρούσα συμφωνία εγκρίνεται από κάθε κράτος μέλος σύμφωνα με τους συνταγματικούς του κανόνες. Η κυβέρνηση κάθε κράτους μέλους κοινοποιεί στη Γενική Γραμματεία του Συμβουλίου των Ευρωπαϊκών Κοινοτήτων την ολοκλήρωση των διαδικασιών που απαιτούνται για την έναρξη της ισχύος της. 2. Η παρούσα συμφωνία συνάπτεται για την ίδια χρονική διάρκεια με τη Σύμβαση. Εξακολουθεί πάντως να ισχύει, εφόσον αυτό είναι αναγκαίο, για την ολοκλήρωση των ενεργειών που χρηματοδοτούνται βάσει της Σύμβασης. Άρθρο 32 Η παρούσα συμφωνία συντάσσεται σε ένα μοναδικό αντίτυπο στην αγγλική, γαλλική, γερμανική, δανική, ελληνική, ιταλική και ολλανδική γλώσσα 7 τα επτά κείμενα είναι εξίσου αυθεντικά 7 η συμφωνία αυτή κατατίθεται στο αρχείο της Γενικής Γραμματείας του Συμβουλίου των Ευρωπαϊκών Κοινοτήτων, η οποία διαβιβάζει κυρωμένο αντίγραφο σε καθεμία από τις κυβερνήσεις των κρατών που την υπογράφουν. Έγινε στις Βρυξέλλες, στις δεκαεννέα Φεβρουαρίου χίλια εννιακόσια ογδόντα πέντε. Done at Brussels on the nineteenth day of February in the year one thousand nine hundred and eighty-five. Fait ΰ Bruxelles, le dix-neuf fιvrier mil neuf cent quatre-vingt-cinq. Fatto a Bruxelles, addμ diciannove febbraio millenovecentoottantacinque. Gedaan te Brussel, de negentiende februari negentienhonderdvijfentachtig.Pour Sa Majestι le roi des Belges Voor Zijne Majesteit de Koning der BelgenFor Hendes Majestζt Dronningen af DanmarkFόr den Prδsidenten der Bundesrepublik Deutschland Για τον Πρόδεδρο της Ελληνικής ΔημοκρατίαςPour le prιsident de la Rιpublique franηaiseFor the President of IrelandPer il Presidente della Repubblica italianaPour Son Altesse Royale le grand-duc de LuxembourgVoor Hare Majesteit de Koningin der NederlandenFor Her Majesty the Queen of the United Kingdom of Great Britain and Nothern Ireland